R A T I 0. 181 



rails doctores: iura quibus populi utuntur eorumque historian! cum ideis 

 iuris , quae ipsae per se spectatae nullam obligandi vim habent , sed tamen 

 perpetuo animare, corrigere, perficere instituta legesque debent. Eadem 

 luce clarius ostendit, non coelum magis a terra distare quam emendationis 

 stadium a rerum novarum cupidine meretriciamque Gallorum libertatem 

 a virginea ilia cuius imaginem maiores nostri nummis suis expresserunt , 

 ut ex hoc signo per totum terrarum orbem omnibus constaret, qualem 

 libertatis sacrae civilisque speciem Neerlandia prae cunctis aliis gentibus 

 sibi finxisset. Hanc colere atque eoscolere HUGONIS GROTII populares 

 decet. Haec enim principia non ducta a mancis illis Gallorum recentiorum 

 de libertate, fraternitate, aequalitate decretis sunt, sed a puris, sinceris, 

 sublimibus, simplicibus Christianae religionis praeceptis, quae incredibili 

 amore amplexus atque professus fuisset veterum philosophorum optimus quis- 

 que, recentiores vero grandi supercilio despexerunt, parum suspicantes 

 verum, quod in ipsorum erroribus lateret, unice illis esse tribuendum. 



Dicam quod sentio. Religionis Christianae principia quae ad recreandum 

 et regenerandum genus humanum destinata est , incredibile dictu est quan- 

 tum ad regenerandam philosophiam et possint et debeant efficere. 



Restat ut ea enarrem, quae hoc, qui effluxit, anno huic Academiae 

 acciderunt. Utramque sortem, ut fieri solet, expertaest. A tristibus initium 

 facientibus commemorandum est Academiae tres iuvenes hoc anno morte 

 esse ablatos : GUILIELMUM VAN THYE JOANNES , iurisprudentiae destinatum , 

 SIBRANDUM WINSEMIUM , disciplinis physicis deditum ; IOHANNEM HENRICUM 

 BLEIJENBERG, qui mense demum luiio nomen albo studiosorum inscripsit. 

 Horum memoria iucundissima merito est mahebitque parentibus atque 

 commilitonibus , qui mutua sese fide vivere velle, mortuosque pie colere 

 palam solent honestissimo modo profiteri. 



Huius urbis praefectus , Academiae Curator, carissimo filio est orbatus ; 

 parumque praeviso atque irreparabili tibi casu uxorem amisisti, amicissime 

 DE LA FAILLE! matronain spectatissimam , domus tuae tuaeque civitatis 

 Groninganae , sexus sui decus atque ornamentum , cuius virtutes et merita 



